廣州周大福金融中心

廣州周大福金融中心（粵拼：gwong2 zau1 zau1 daai6 fuk1 gam1 jung4 zung1 sam1） （英文：Guangzhou Chow Tai Fook Finance Center或CTF），又叫廣州東塔gwong2 zau1 dung1 taap3（Guangzhou East Tower），係中國廣東廣州一摩天大廈，喺天河區珠江新城嘅西南邊，珠江東路同花城大道嘅交界。佢既係珠江新城七大地標之一，又係廣州最高嘅大樓。 負責方 呢間大廈係由香港周大福集團嚟負責開發，KPF建築事務所同Ove Arup & Partners嚟負責設計，中國建築總公司同埋中國建築鋼結構公司嚟負責起呢棟大廈。 逳手同落成時間 呢間大樓喺2009年9月28號開始逳手，2014年10月28號封頂，2016年7月22號，大樓正式起好嗮。 性質 高度： 塔樓：530.0米（111層樓） 裙樓：58.5米（9層樓） 佔地面積：26,000m² 建築面積：506,988m² 結構：鋼筋結構 入面有乜嘢 呢棟樓有3大部分，即係塔樓、裙樓同地下室： 塔樓： 負5樓—0樓：停車場、零售區、貨物裝卸區、機電設備用房 1樓—5樓：商場 7樓—66樓：寫字樓 68樓—91樓：酒店式公寓 93樓—111樓：酒店 6、23、40、56、67、79、92樓：通風式避難區 裙樓： 零售區、會所、餐飲區 起樓經歷 點解呢棟大廈同廣州嘅西塔相差咗成92.49m嘅高度？ 其實廣州周大福金融中心比廣州國際金融中心會高咗成92.49m，係因為開發商喺度鬥攞地盤而搞出嚟。喺2008年7月份，嗰時嘅廣州市國土房管局、廣州市規劃局、廣州市建委同埋廣州市外經貿局聯合召開東塔招標答疑會，而入面嘅規劃局啲人就話東塔冇高過440米就得。不過喺嗰次參加咗會議嘅設計方就話，原則可以兩個塔都唔一樣，甚至連高度同設計細節都唔例外。結果廣州市政府就畀返東塔嘅開發商留返啲設計空間響度。而東塔起到幾高由設計師話事。結果究竟東塔起幾高，都重未知（因為官方嘅規劃文本入面，一直未寫出嚟）。 到咗2012年5月，廣州市規劃局官網就批准咗東塔嘅規劃方案，而份文件就話東塔要起成地上111層樓、地下5層樓嘅嘢，而冇講到究竟起幾高。而「530米」呢個數係最先出喺開發商（香港周大福集團）嘅宣傳資料入面。 睇埋 廣州國際金融中心 廣州塔 出面網頁 CTF Finance Centre CTBUH Skyscraper Database CTF Finance Centre Emporis CTF Finance Centre SkyscraperPage CTF Finance Centre Structurae 註